สอนชื่อใหม่ให้น้องหมา เลือกชื่อใหม่
สอนหมาให้จำชื่อใหม่ก็เหมือนกับเวลาสอนทริคอื่นๆ นั่นแหละ อย่างการฝึกให้ "มานี่" ได้เป็นต้น คือคุณต้องเชื่อมโยงชื่อใหม่ของหมากับขนม และต้องเป็นไปในทางสนุกสนาน ลองให้สมาชิกในบ้านช่วยกันถือขนมดู แล้วผลัดกันเรียกหมาด้วยชื่อใหม่ จากนั้นก็ให้ขนมเป็นรางวัล ต้องเรียกหมาด้วยน้ำเสียงโอบอ้อมอารี ห้ามเรียกด้วยอารมณ์โมโหหรือไม่พอใจ กระทั่งตอนดุ หรือสั่งว่า "อย่า" ทำอะไรบางอย่างก็ห้ามพ่วงชื่อไปด้วย จุดนี้สำคัญมากว่าหมาต้องเชื่อมโยงชื่อใหม่กับประสบการณ์ที่ดีๆ เท่านั้น ไม่ใช่การลงโทษหรือเรื่องที่ทำให้เสียใจ อย่าลืมบอกทุกคนในบ้านเรื่องนี้ด้วย อย่างในสนามหลังบ้านของคุณหรือกลางแจ้งที่เงียบๆ ไม่มีหมาตัวอื่นมาเบี่ยงเบนความสนใจ หรือจะฝึกเรียกกันในบ้านก็ได้ จะใส่สายจูงหรือไม่ใส่ก็ได้ทั้งนั้น จากนั้นให้ขนมแล้วชมเยอะๆ ทำแบบนี้ซ้ำๆ ประมาณ 5 นาที หมาก็น่าจะเริ่มเรียนรู้ว่าเวลาได้ยินชื่อใหม่ต้องสนใจคนที่เรียก  เวลาที่ใช้ในการฝึกต้องอย่านานเกินไป เพราะหมามักสมาธิสั้น เดี๋ยวจะเบื่อซะก่อน พยายามฝึกครั้งละสั้นๆ แต่บ่อยๆ ตลอดวัน เวลาอยู่นอกการฝึกให้ลองเรียกชื่อตอนที่คุยเล่นกับหมาด้วย นอกจากนี้ให้ลองเรียกชื่อตอนที่หมาไม่ได้กำลังสนใจคุณอยู่ แต่อย่าทำบ่อยเกินนะ ถ้าหมามีการตอบสนอง รีบให้ขนมเป็นรางวัลเลย อย่าลืมชมด้วยล่ะ หลังจากฝึกเรียกชื่อตอนที่หมาสนใจคุณบ่อยเข้าแล้ว ให้รอจนหมามองไปทางอื่นแล้วลองเรียกชื่อดู อย่าลืมว่าต้องเรียกอย่างมีความสุขและตื่นเต้นด้วย ถ้าใส่สายจูงอยู่แล้วหมาไม่หันเวลาเรียก ให้กระตุกเชือกเบาๆ ให้หมาหันมาทางคุณพร้อมกับเรียกชื่อเขาซ้ำ จากนั้นให้ขนมแล้วชมเยอะๆ จะได้ช่วยให้หมาเชื่อมโยงชื่อใหม่กับประสบการณ์ที่ดีๆ พอหมาเริ่มตอบสนองบ่อยเข้าเวลาเรียกชื่อใหม่ ให้ค่อยๆ ลดขนมลง เริ่มจากให้ขนมเฉพาะเวลาที่ได้ยินชื่อแล้วเดินมาหาคุณเท่านั้น จากนั้นก็ลดลงไปเรื่อยๆ จนกระทั่งไม่ต้องใช้ขนมอีกต่อไป ถึงตอนแรกจะดูว่าหมาไม่ค่อยตอบสนอง แต่ถ้าหมั่นเรียกชื่อเขาด้วยน้ำเสียงใจดีบ่อยๆ แล้วให้ขนมกับคำชมเป็นรางวัลเรื่อยๆ เดี๋ยวเดียวหมาก็จะรู้และตอบรับเองเวลาคุณเรียก! อย่าเผลอเรียกหมาด้วยชื่อเดิมเด็ดขาดไม่ว่าจะอยากให้หมามีปฏิกิริยาแค่ไหน เพราะถ้าเผลอเรียกชื่อเก่าบ่อยๆ ละก็ หมางงตาย ถ้าคุณยังติดต่อกับเจ้าของเก่าอยู่ (เช่นในกรณีที่คุณได้หมามาจากญาติคนอื่น) ก็ขอให้เขาช่วยเรียกหมาด้วยชื่อใหม่อีกแรง เวลาแวะเวียนมาน่ะ ตอนแรกน้องหมาก็อาจมีงงๆ มึนๆ บ้าง แต่แป๊บเดียวเดี๋ยวก็จำได้ แถมการเปลี่ยนชื่อหมายังเป็นเรื่องที่ผู้เชี่ยวชาญแนะนำ โดยเฉพาะน้องหมาที่คุณรู้ หรือสงสัย ว่าเคยถูกทำร้ายหรืออยู่ในสภาพแวดล้อมที่ไม่ดี เพราะเมื่อหมาเคยพบเจอเรื่องเลวร้าย มักเชื่อมโยงชื่อเดิมของตัวเองกับการถูกลงโทษ ทารุณ และความหวาดกลัว ถ้าเป็นแบบนี้ละก็ รู้ไว้เลยว่าคุณไม่ได้เปลี่ยนแค่ชื่อของเขา คุณกำลังช่วยเยียวยาบาดแผลในจิตใจของเขาไปในเวลาเดียวกัน อย่ารู้สึกผิดถ้าต้องเปลี่ยนชื่อหมา แต่ต้องแน่ใจแล้วนะว่าเจ้าของเก่าเขาอนุญาตแล้วน่ะ ถ้าแน่ใจแล้วว่าจะเปลี่ยนชื่อหมา ขั้นตอนต่อไปก็คือการเลือกชื่อใหม่ เราแนะนำว่าให้ลองคิดพิจารณาหาชื่อที่ถูกใจก่อน โดยมีคำแนะนำเล็กๆ น้อยๆ ดังนี้  ถ้ารู้ว่าชื่อเก่าของหมาคืออะไร ให้พยายามตั้งใหม่ให้คล้ายๆ เดิม หมาจะได้จำง่ายหน่อย เช่น ตั้งชื่อใหม่ให้พ้องเสียงกับชื่อเก่า หรือขึ้นต้นด้วยตัวอักษรเดียวกัน เป็นต้น รู้ๆ กันอยู่ ว่าหมาจะจำชื่อสั้นๆ ได้ง่ายกว่า คือไม่เกิน 1 - 2 พยางค์ อย่าง ลัคกี้ ดีดี้ บู้บี้ ทำนองนี้  เลือกชื่อที่ขึ้นต้นด้วยเสียง 'แข็งแรง' หน่อย อย่าง 'ก/ค' 'ด' และ 'ต/ท' เพราะหมาจะได้ยินชัดกว่า ไม่เหมือนเสียง 'ฟ', 'ส' หรือ 'ม' เพราะฉะนั้นชื่ออย่าง กุ๊งกิ๊ง โตโต้ หรือทูทู่ จะเรียกแล้วหมาตอบสนองมากกว่าชื่ออย่าง ฟีฟี่ หรือ ชาช่า  อย่าเลือกชื่อที่ฟังเหมือนคำสั่งประเภท "ไม่" "นั่ง" "รอ" หรือ "มานี่" ไม่งั้นหมาจะสับสนแย่ว่าตกลงเรียกหรืออยากให้ทำอะไรกันแน่  อย่าเลือกชื่อที่ฟังแล้วคล้ายชื่อของพ่อแม่พี่น้องของคุณ หรือคล้ายชื่อสัตว์เลี้ยงตัวอื่นๆ เพราะหมาจะงงจนทำให้จำชื่อตัวเองช้าเข้าไปอีก  อย่าเรียกหมาด้วยชื่อสำรองเพราะยังคิดชื่อที่จะตั้งไม่ออก เพราะเปลี่ยนไปเปลี่ยนมาหลายๆ รอบเดี๋ยวหมาจะงงจนจำไม่ได้ ก่อนจะฝึกหมาให้จำชื่อใหม่ได้ ทุกคนในบ้านต้องรู้และยอมรับกันก่อนว่าคุณจะเปลี่ยนชื่อหมา ไม่งั้นน้องหมางงแย่ถ้าคนนั้นเรียกชื่อนี้ คนนี้เรียกชื่อนั้น พอทุกคนรู้แล้วและช่วยกันเรียก การฝึกจะได้เป็นไปอย่างรวดเร็วยิ่งขึ้น
เชื่อมโยงกับขนม. ฝึกหมาในที่ที่สงบหน่อย. เริ่มจากเรียกชื่อหมาอย่างมีความสุขและตื่นเต้น. หมาเหม่อเมื่อไหร่ ลองเรียกชื่อดู. ค่อยๆ ลดขนมลง. อย่าใจร้อน. อย่ากังวลไป เปลี่ยนชื่อหมาใหม่ง่ายนิดเดียว. เลือกชื่อให้น้องหมา. ตั้งชื่อใหม่แล้วบอกทุกคนในบ้านด้วย.
https://www.wikihow.com/Rename-a-Dog https://www.wikihow.com/Rename-a-Dog
Teaching A New Name Choosing A Name